Just for Laughs: Gags

Just For Laughs Gags ialah sebuah rancangan komedi realiti terbitan Kanada di bawah jenama Just for Laughs. Format siri ini menampilkan sebilangan orang awam yang dikenakan atau disakat dengan pelbagai situasi aneh dan pelik yang mencuit hati sambil suatu kamera tersembunyi menangkap reaksi serta kekalutan mereka. Rancangan ini tidak mempunyai sebarang dialog atau bunyi melainkan muzik dan kesan bunyi.

Di Kanada, Just For Laughs Gags ditayangkan oleh CBC Television dan The Comedy Network. Siri ini juga ditayangkan di banyak negara lain serta dalam kapal terbang kerana tiada terjemahan perlu dilakukan. Di Malaysia, rancangan ini ditayangkan di saluran Disney Channel Asia, NTV7, Astro Ceria dan Diva International.

Just For Variety 
Just For Variety pula lain dari pada yang lain kerana pelawak membuat lawak secara langsung dan di atas pentas dan di hadapan orang ramai di dalam studio. Rancangan Just For Variety pula pernah di tayangkan di TV3 Malaysia.

Adaptasi 
 Bang Bang Boom pula merupakan rancangan yang agak serupa dengan Just For Laughs Gags, cuma lebih kepada permainan menyakat serta berdialog dan di siarkan oleh TV3. Musim pertama telah ditayangkan setiap hari Ahad jam 11:30 malam manakala musim kedua ditayangkan setiap hari Jumaat jam 09:30 malam. Rancangan ini berbahasa Melayu. 

 Ehh Haa Jangan Marah pula merupakan rancangan yang sememangnya serupa dengan Just For Laughs Gags dan lebih dengan gaya spontan untuk menyakat orang awam dengan kamera tersembunyi. Rancangan ini di siarkan di Astro Ria.

Rujukan

Pautan luar 
 Laman sesawang rasmi Just For Laughs
 Laman YouTube rasmi Just For Laughs Gags
 Laman YouTube rasmi Just Kidding

Just For Laughs